Gandia consolida la seua aposta pel turisme anglés a la World Travel Market de Londres
09 novembre 2023

## Gandia consolida la seua aposta pel turisme anglés a la World Travel Market de Londres09 novembre 2023Última actualització: 09 novembre 2023

![](../gestion/img/e2a29c905776cfb6c638d447cdd559a584b474582f6098345043ec738284bd91.jpeg)  
  

La **regidora delegada de Turisme, Balbina Sendra** acompanyada per tècnics del departament de Turisme va participar en la **World Travel Market** de Londres, la **fira més gran del sector en l'àmbit mundial**, que s'ha celebrat durant aquesta setmana. La participació ha estat possible gràcies al paraigua de Comunitat Valenciana, a l'estand de València Turisme. És un esdeveniment turístic de màxim abast i interès per a Gandia, ja que **els anglesos suposen el segon mercat de turistes estrangers a la nostra ciutat, després dels francesos**.  
  
Durant la fira, **s'han mantingut reunions amb** diferents turoperadors, agències de viatge i mitjans de comunicació, **com Expedia, Destinia o National Geographic** entre d'altres, a més de les cadenes hoteleres **Magic Costa Blanca i hotels RH**, que també van participar en la fira. Totes aquestes trobades han anat encaminades a desenvolupar sinergies que persistisquen iniciar  
operatives que augmenten l'arribada del turisme anglés a Gandia.  
  
Amb la presència de Gandia des de fa més de dotze anys a World Travel Market, la ciutat reforça la seua imatge mostrant-la al focus del principal emissor de turistes a la Comunitat Valenciana. Segons dades de l'Institut Nacional d'Estadística, **Gandia va rebre durant els mesos de març a setembre** d'aquest any un total de **63.165 viatgers estrangers** i els ciutadans francesos van ser els més nombrosos, seguits dels anglesos, alemanys i portuguesos com a principals emissors.

Després de la Fira, **Balbina Sendra** ha mostrat la seua satisfacció per la feina desenvolupada durant la Fira i ha anunciat que _**"**__**continuarem apostant pel camí de la internacionalització del turisme. Els passos que hem fet estan començant a fer els seus fruits, però no ens conformem. Gandia continuarà apostant per les fires internacionals alhora que assentem la nostra presència a les fires dels principals generadors de turistes a l'àmbit nacional com són Intur Valladolid o la Fira de congressos IBTM de Barcelona**__**"**_.

[Twittear](https://twitter.com/share)